section_heading: Portreti
paragraph_text: U periodu između 1925. i 1938. Nemon je u Bruxellesu realizirao vrlo velik broj portretnih narudžbi, među kojima i portrete nekih istaknutih povijesnih ličnosti toga vremena. Brojne portretne biste i glave, koje tada nastaju, pokazuju potpuno siguran i već definiran kiparski izričaj. Umjesto detaljnog tretmana fizionomije, uvijek je zahvaćen unutarnji karakter portretirane osobe.